stanford-oval/wikipedia huggingface dataset:
Grimmin laki

Grimmin laki on säännönmukaisuus, jonka mukaisesti germaanisten kielten sanoissa tietyt konsonantit poikkeavat systemaattisesti samojen sanojen etymologisista vastineista muissa indoeurooppalaisissa kielissä. Laki on nimetty Jacob Grimmin mukaan, joka julkaisi asiaa koskevan tutkimuksen vuonna 1822, mutta jo aikaisemmin muun muassa Friedrich von Schlegel ja Rasmus Rask olivat kiinnittäneet asiaan huomiota.
Laki koskee indoeurooppalaisesta kantakielestä periytyneitä sanoja, ei esimerkiksi latinasta tai ranskasta myöhemmin germaanisiin kieliin lainautuneita. Äänteenmuutokset, jotka ovat saaneet nämä erot aikaan, ovat tapahtuneet todennäköisimmin viimeisellä vuosituhannella ennen ajanlaskun alkua, varmasti kuitenkin ennen kuin varhaisimmatkaan tunnetut millään germaanisella kielellä laaditut tekstit kirjoitettiin.
Tapahtuneet äänteenmuutokset olivat seuraavat:
Kantaindoeurooppalaiset soinnittomat klusiilit (p, k, t) muuttuivat soinnittomiksi frikatiiveiksi (f, x, þ)
Kantaindoeurooppalaiset soinnilliset klusiilit (b, g, d) muuttuivat vastaaviksi soinnittomiksi klusiileiksi (p, k, t)
Kantaindoeurooppalaiset soinnilliset aspiroidut klusiilit (bh, gh, dh) muuttuivat todennäköisimmin ensin soinnillisiksi frikatiiveiksi, mutta myöhemmin ne ovat useimmissa germaanisissa kielissä muuttuneet soinnillisiksi klusiileiksi (b, g, d)
Grimmin lain mukaiset äänteenmuutokset olivat ensimmäiset kielitieteessä systemaattisesti tutkitut, ja niiden selvittäminen vaikutti laajasti historiallisen ja vertailevan kielitieteen kehitykseen yleisemminkin.
Poikkeuksia

Muutosta ei tapahtunut, kun kantaindoeurooppalaisen soinnittoman klusiilin (k, p, t) edellä oli s, kuten seuraavat esimerkit osoittavat:
| Äänneyhdistelmä | Germaanisten kielten sanoja | Vastineet muissa indoeurooppalaisissa kielissä | Merkitys (suomennos) |
| --- | --- | --- | --- |
| *sp | Englanti: spew, gootti: speiwan, hollanti: spuien, saksa: speien, tanska, norja, ruotsi: spy, islanti: spýja, fääri: spýggja | Latina: spuere | Vakoilla |
| *st | Englanti: stand, hollanti: staan, saksa: stehen, islanti, fääri: standa, tanska, norja, ruotsi: stå | Latina: stāre, iiri: stad, sanskrit: sta, venäjä: стать (stat'), liettua: stoti | Seistä |
| *sk | Englanti: short, muinaisskandinaavi ja islanti: skorta, muinaisyläsaksa: scurz | Latina: curtus, liettua: skurdus | Lyhyt |
Myöskään toisen klusiilin kuten p:n ja k: jäljessä kantaindoeurooppalainen t ei muuttunut frikatiiviksi. Toisin sanoen tapauksissa, joissa aikaisemmin oli kaksi peräkkäistä erilaista klusiilia, joista jälkimmäinen oli t, näistä vain ensimmäinen muuttui frikatiiviksi, kuten seuraavat esimerkit osoittavat:
| Äänneyhdistelmä | Germaanisten kielten sanoja | Vastineet muissa indoeurooppalaisissa kielissä | Merkitys (suomennos) |
| --- | --- | --- | --- |
| *pt→ft | Gootti: hliftus | Klassinen kreikka: κλέπτης (kleptēs) | Varas |
| *kt→ht | Englanti: eight, hollanti, friisi, saksa: acht, gootti: ahtáu islanti: átta, ruotsi: åtta | Klassinen kreikka: οκτώ (oktō), latina: octō | Kahdeksan |
| *kʷt→h(w)t | Englanti: night, muinaisyläsaksa: naht, muinaisfriisi, hollanti: nacht, saksa: Nacht, gootti: Gothic: nahts, islanti: nótt, ruotsi: natt | Kreikka: nuks, nukt-, latina: nox, noct-, sanskrit: naktam, liettua: naktis | Yö |
Nämä poikkeukset Grimmin laista hämmensivät kielitieteilijöitä useiden vuosikymmenien ajan, kunnes tanskalainen kielitieteilijä Karl Verner havaitsi nekin aivan säännönmukaisiksi. Tätä säännönmukaista sanotaankin Vernerin laiksi.
Muita äänteenmuutoksia

Germaanisten kielten lisäksi muissakin indoeurooppalaisissa kielissä on tapahtunut useita säännöllisiä äänteenmuutoksia, joilla on ollut suuri merkitys kielten sukulaisuussuhteiden tutkimisessa. Niinpä germaanisten kielten sananalkuista b:tä vasta yleensä latinassa f, kreikassa ph, slaavilaisissa, balttilaisissa ja kelttiläisissä kielissä b sekä sanskritissa bh, joka on ilmeisesti ollut myös indoeurooppalaisessa kantakielessä mutta myöhemmin muuttunut useimmissa kielissä joksikin muuksi. Toisaalta germaanisten kieltensananalkuista f:ää vastaa latinassa, kreikassa, sanskritissa, slaavilaisissa ja balttilaisissa kielissä sekä ilmeisesti myös indoeurooppalaisessa kantakielessä p, kun taas kelttiläisistä kielistä tämä sananalkuinen konsonantti on kadonnut kokonaan.
Yläsaksalaisella kielialueella on myöhemmin tapahtunut toinenkin samantapainen, muttei yhä laajavaikutteinen sarja äänteenmuutoksia, joiden vuoksi muiden germaanisten kielten t:tä ja p:tä vastaa saksassa usein z tai pf. Tätä sanotaan joskus toiseksi äänteensiirrokseksi erotukseksi ensimmäisestä germaanisesta äänteensiirroksesta eli Grimmin laista.
Myös unkarissa on tapahtunut samantapaisia muutoksia, joiden vuoksi suomen p:tä ja k:ta vastaavat unkarissa usein f ja h.
Stewart Grand Prix

| Stewart |
| --- | --- |

Koko nimi:  Stewart Grand Prix
Päämaja:  Milton Keynes, Britannia
Perustajat:  Jackie Stewart Paul Stewart
Henkilökunta:  Alan Jenkins
Tunnetuimmat kuljettajat:  Rubens Barrichello Jan Magnussen Jos Verstappen Johnny Herbert
Moottorit:  Ford
Saavutukset Formula 1:n MM-sarjassa
Ensimmäinen kilpailu:  Australian GP 1997
Kilpailuja:  49
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  1
Paalupaikkoja:  1
Nopeimpia kierroksia:  0
MM-pisteitä:  47
Viimeinen kilpailu:  Japanin GP 1999
Stewart Grand Prix on entinen Formula 1 -talli, jonka perustivat kolminkertainen sarjan maailmanmestari Sir Jackie Stewart ja hänen poikansa Paul Stewart vuonna 1996. Talli kilpaili F1-sarjassa kausilla 1997–1999. Talli saavutti kolmivuotisen uransa aikana yhden voiton ja yhden paalupaikan. Se osallistui kaiken kaikkiaan 49 kilpailuun. Tallin autot olivat kaikki väriltään valkoisia.
Stewart käytti Bridgestonen renkaita sekä Fordin moottoria. Talli myytiin vuonna 1999 autotehdas Fordille, joka muutti tallin nimen Jaguar Racingiksi kaudeksi 2000.
Tallin ainoan voiton saavutti Johnny Herbert, joka voitti sateen sekoittaman Euroopan GP:n kaudella 1999. Talli saavutti MM-pisteitä yhteensä 47.
Taustaa

Kolminkertainen maailmanmestari Jackie Stewart lopetti oman kilpailijanuransa kauden 1973 päätteeksi. Vaikka hän säilyttikin suhteensa urheiluun ja toimi silloin tällöin kommentaattorina F1-kilpailuissa, ei hänellä ollut kovin aktiivista roolia ennen kuin vasta vuonna 1988. Vuonna 1988 hänen poikansa Paul Stewart päätti perustaa Paul Stewart Racing -tallin. Jackie oli merkittävässä roolissa muun muassa sponsorien hankinnan suhteen.
Paul Stewart Racing eli PSR kilpaili aluksi Britannian Formula Ford 2000 -sarjassa. Ensimmäisen kauden päätteeksi talli osti Gary Evans Motorsport -tallin, joka kilpaili Formula 3000 -sarjassa. Myöhemmin PSR osallistui Formula 3 -sarjaan, jossa tallin toista autoa ajoi Paul Stewart itse. Stewart voitti kilpailun Snettertonissa vuonna 1989. Saman vuoden syksyllä talli laajensi toimintaansa Formula 3000 ja Formula Vauxhall Lotus -sarjoihin. Paul Stewart itse jatkoi F3-sarjassa. Formula 3000 -talli ei ollut koskaan erityisen suuri menestys, mutta Gil de Ferran onnistui voittamaan tallin ensimmäisen voiton vuonna 1993. Vuonna 1994 tuli lisäksi kaksi voittoa, mutta 1995 ei yhtään.
Talli menestyi huomattavasti paremmin erilaisissa juoniortason formulaluokissa. PSR hallitsi Britannian F3-sarjaa voittamalla kuusi mestaruutta kahdeksassa vuodessa: de Ferran (1992), Kelvin Burt (1993), Jan Magnussen (1994), Ralph Firman (1996), Johnny Kane (1997) ja Mario Haberfeld (1998). Formula Vauxhall Lotus -sarjassa talli saavutti myös menestystä voittamalla useita Britannian-mestaruuksia.
Tammikuussa 1996 Jackie Stewart ilmoitti saaneensa vahvistuksen siitä, että Ford toimittaisi hänelle moottoreita kaudeksi 1997. Niinpä perustettiin uusi talli nimeltä Stewart Grand Prix. PSR vetäytyi samalla Formula 3000:sta, mutta jatkoi kilpailemista Formula 3:ssa ja Formula Vauxhall'ssa. Tallin perustamisessa hyödynnettiin paljon aikaisempia kokemuksia, joita Jackie ja Paul Stewart olivat omilla urillaan kokeneet. Jackie Stewartilla oli sekä valtavasti kokemusta sarjasta että erinomaiset suhteet Ford Motor Companyyn. Tämä auttoi heitä saamaan tallille Fordin moottorit. Askel formuloihin oli luonnollinen pyrkimys edetä alemmista sarjoista ylöspäin.
Menestys kausittain > 1997 – keskeytysten kausi

Kausi 1997 oli tallin ensimmäinen sarjassa. Kuljettajina olivat Jordanilta talliin siirtynyt Rubens Barrichello ja McLarenilla yhden kilpailun kaudella 1995 ajanut Jan Magnussen. Talli käytti Alan Jenkinsin suunnittelemaa SF01-autoa, jossa oli Fordin V10-moottori ja Bridgestonen renkaat. Bridgestonen renkaat olivat F1:ssä ensimmäistä kertaa, joten Stewart oli ensimmäisiä heidän renkaitaan käyttäneitä talleja.
Stewartin lisäksi samaisella kaudella aloitti Prost -talli, jonka omisti Alain Prost. Hän oli Jackie Stewartin tavoin maailmanmestari. Näin kaksi erästä kuuluisinta nimeä palasivat Formuloihin pitkän tauon jälkeen.
Esikoiskausi ei ollut Stewartille helppo. Jo talvitesteissä auton kanssa oli luetettavuusongelmia. Kausi oli keskeytyksiä täynnä, eivätkä sijoitukset olleet hyviä, jos maaliin asti satuttiin pääsemään. Kauden viides kilpailu, Monacon Grand Prix, oli kuitenkin kauden kohokohta. Kymmenennestä ruudusta lähtenyt Barrichello oli ensimmäisen kierroksen jälkeen jo viidentenä. Lopulta hän sijoittui itse kilpailussa toiseksi. Yli puolet kilpailijoista tosin keskeytti kyseisessä kilpailussa sateen aiheuttamien ulosajojen takia. Magnussen sijoittui kyseisessä kilpailussa täpärästi pisteiden ulkopuolelle jäämällä sijalle seitsemän.
Talli saavutti kaudella kuusi MM-pistettä, ja sijoittui valmistajien MM-sarjassa sijalle yhdeksän.
Menestys kausittain > 1998 – edelliskauden linjoilla

Kaudella 1998 talli käytti Alan Jenkisin suunnittelemaa SF02-autoa, jossa – kuten edellisessäkin autossa – oli Fordin V10-moottori ja Bridgestonen renkaat. Kuljettajina jatkoivat Barrichello ja Magnussen.
Espanjan GP:ssä Barrichello onnistui nousemaan yhdeksännestä ruudusta viidenneksi, ja avasi näin tallin kauden pistetilin. Kaksi kilpailua myöhemmin Kanadan GP:ssä sekä Barrichello että Magnussen sijoittuivat pisteille, sijoille viisi ja kuusi. Hyvästä tuloksesta huolimatta Magnussen kuitenkin sai potkut tallista, ja joutui luovuttamaan paikkansa alankomaalaiselle Jos Verstappenille. Verstappen ajoi tallissa kauden loppuun. Enempiä pistesijoituksia talli ei loppukaudella enää saavuttanut.
Talli saavutti lopulta viisi MM-pistettä, ja sijoittui valmistajien MM-sarjassa kahdeksanneksi.
Menestys kausittain > 1999 – viimeinen kausi ja voitto

Kausi 1999 osoittautui tallin historian viimeiseksi, mutta samalla parhaaksi. Talli käytti Gary Andersonin suunnittelemaa SF-3-autoa, jossa oli tuttuun tapaan Fordin V10, ja Bridgestonen renkaat. Barrichello jatkoi tallissa, mutta hänen tallikaverikseen palkattiin brittiläinen Johnny Herbert.
Kauden ensimmäinen kilpailu, Australian GP, ei alkanut parhaalla mahdollisella tavalla, sillä molemmissa autoissa syttyi tulipalo lämmittelykierrokselle lähdettäessä. Herbert ei sen takia päässyt starttaamaan itse kilpailuun, mutta Barrichello pääsi vara-autollaan. Huonosta alusta huolimatta Barrichello onnistui avaamaan kauden pistetilin kyseisessä kilpailussa viidennellä sijallaan.
Barrichello onnistui sijoittumaan San Marinon GP:ssä kolmanneksi. Palkintosija oli tallin toinen. Herbert sai avattua oman pistetilinsä Kanadan GP:n viidennellä sijallaan.
Kanadan GP:n aikoihin Jackie Stewart ilmoitti aikovansa myydä tallin Fordille. Syyksi tähän kertoi sen, että jos talli haluaisi tosissaan taistella kärjessä Ferraria ja McLarenia vastaan, tarvitsisi se ison autonvalmistajan avukseen.
Barrichello onnistui saavuttamaan tallille sen historian ensimmäisen ja ainoan paalupaikan Ranskan GP:n sateen sekoittamissa aika-ajoissa. Itse kilpailussa hän sijoittui lopulta kolmanneksi. Kauden kolmesta keskimmäisestä kilpailuista ei pisteitä tullut, mutta Barrichello onnistui sijoittumaan Unkarin GP:ssä viidenneksi ja Italian GP:ssä neljänneksi. Herbert ei sen sijaan saavuttanut yhtään pistettä seitsemään kilpailuun Kanadan kilpailun jälkeen.
Kauden kohokohta oli kauden 14:s kilpailu, Euroopan Grand Prix. Sateen sotkemassa kilpailussa Herbert onnistui nousemaan kilpailun voittajaksi, ja Barrichello sijoittui kolmanneksi. Voitto oli tallille sen historian ensimmäinen, mutta viimeinen. Herbertille itselleen voitto oli uran kolmas, mutta myös viimeinen. Kauden toiseksi viimeisessä kilpailussa, Malesian GP:ssä, molemmat autot sijoittuivat taas pisteille sijoille 4 ja 5. Enempiä pistesijoja talli ei enää urallaan saavuttanut.
Talli sijoittui lopulta neljänneksi saavuttamallaan 36 pisteellä. Se onnistui voittamaan nimekkäät Williams- ja Benetton-tallit.
Kolme vuotta F1-sarjassa kilpailleen Stewartin nimeksi vaihdettiin seuraavalla kaudella Jaguar Racing uuden omistajan Fordin takia.
Stewartin autojen ulkonäkö

Stewartin autot olivat läpi sen kolmivuotisen historian pääväriltään valkoisia. Jackie ja Paul Stewartin skotlantilaisuuden takia autoissa oli lisäksi perinteisiä skotlantilaisia värikuvioita, joita käytetään muun muassa kilteissä. Autojen julkaisutilaisuuksissakin skotlantilaisuus kävi ilmi muun muassa Stewartien pukeutumisessa.
Tallia sponsoroi kaikki kolme vuotta HSBC, jonka nimi ja punavalkoinen logo olivat kauden 1997 autossa auton yläosassa ja kauden 1998 ja 1999 autoissa sivuponttoonissa. Muita näkyviä sponsoreita ovat olleet Ford, Lear ja Texaco. Kauden 1999 autot erotti toisistaan autojen numeroiden erivärisyys: Herbertin auton numero 17 oli vaaleanvihreä, ja Barrichellon 16 punainen.
Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | SF01 Ford V10 B |  | AUS | BRA | ARG | SMR | MON | ESP | CAN | FRA | GBR | GER | HUN | BEL | ITA | AUT | LUX | JPN | EUR | 6 | 9. |
| 1997 | SF01 Ford V10 B |  Rubens Barrichello | Kesk. | Kesk. | Kesk. | Kesk. | 2 | Kesk. | Kesk. | Kesk. | Kesk. | Kesk. | Kesk. | Kesk. | 13 | 14† | Kesk. | Kesk. | Kesk. | 6 | 9. |
| 1997 | SF01 Ford V10 B |  Jan Magnussen | Kesk. | DNS | 10† | Kesk. | 7 | 13 | Kesk. | Kesk. | Kesk. | Kesk. | Kesk. | 12 | Kesk. | Kesk. | Kesk. | Kesk. | 9 | 6 | 9. |
| 1998 | SF02 Ford V10 B |  | AUS | BRA | ARG | SMR | ESP | MON | CAN | FRA | GBR | AUT | GER | HUN | BEL | ITA | LUX | JPN |  | 5 | 8. |
| 1998 | SF02 Ford V10 B |  Rubens Barrichello | Kesk. | Kesk. | 10 | Kesk. | 5 | Kesk. | 5 | 10 | Kesk. | Kesk. | Kesk. | Kesk. | Kesk. | 10 | 11 | Kesk. |  | 5 | 8. |
| 1998 | SF02 Ford V10 B |  Jan Magnussen | Kesk. | 10 | Kesk. | Kesk. | 12 | Kesk. | 6 |  |  |  |  |  |  |  |  |  |  | 5 | 8. |
| 1998 | SF02 Ford V10 B |  Jos Verstappen |  |  |  |  |  |  |  | 12 | Kesk. | Kesk. | Kesk. | 13 | Kesk. | Kesk. | 13 | Kesk. |  | 5 | 8. |
| 1999 | SF-3 Ford V10 B |  | AUS | BRA | SMR | MON | ESP | CAN | FRA | GBR | AUT | GER | HUN | BEL | ITA | EUR | MAL | JPN |  | 36 | 4. |
| 1999 | SF-3 Ford V10 B |  Rubens Barrichello | 5 | Kesk. | 3 | 9† | DSQ | Kesk. | 3 | 8 | Kesk. | Kesk. | 5 | 10 | 4 | 3 | 5 | 8 |  | 36 | 4. |
| 1999 | SF-3 Ford V10 B |  Johnny Herbert | DNS | Kesk. | 10† | Kesk. | Kesk. | 5 | Kesk. | 12 | 14 | 11† | 11 | Kesk. | Kesk. | 1 | 4 | 7 |  | 36 | 4. |
Tulokset kilpailuittain > Pistesijat

| Nro | Kilpailu | Pisteitä |
| --- | --- | --- |
| 1 | Monacon Grand Prix 1997 | 6 |
| 2 | Espanjan Grand Prix 1998 | 2 |
| 3 | Kanadan Grand Prix 1998 | 2 |
| 4 | Kanadan Grand Prix 1998 | 1 |
| 5 | Australian Grand Prix 1999 | 2 |
| 6 | San Marinon Grand Prix 1999 | 4 |
| 7 | Kanadan Grand Prix 1999 | 2 |
| 8 | Ranskan Grand Prix 1999 | 4 |
| 9 | Unkarin Grand Prix 1999 | 2 |
| 10 | Italian Grand Prix 1999 | 3 |
| 11 | Euroopan Grand Prix 1999 | 10 |
| 12 | Euroopan Grand Prix 1999 | 4 |
| 13 | Malesian Grand Prix 1999 | 3 |
| 14 | Malesian Grand Prix 1999 | 2 |
|  | yhteensä | 47 |
Sponsorit

| 0 | 1 | 2 | 3 | 4 | 5 |
| --- | --- | --- | --- | --- | --- |
|  EDS (1997–1998)  Ford (1997–1999)  Hertz (1997–1998) |  Hewlett-Packard (1997–1999)  Highland Spring (1997–1998)  HSBC (1997–1999) |  Hugo Boss (1997–1998)  MacNeal-Schwendler (1997–1998)  Malaysia (1997–1998) |  OMP (1997–1998)  Sabelt (1997–1998)  Sanyo (1997–1998) |  Texaco (1997–1999)  Bridgestone (1998)  Lear (1998–1999) |  MCI (1998–1999)  Visteon (1999) |
Aiheesta muualla

Kuvia tai muita tiedostoja aiheesta Stewart Grand Prix Wikimedia Commonsissa
The Formula One DataBase (Arkistoitu – Internet Archive) (englanniksi)
Grandprix.com – Stewart Grand Prix (englanniksi)
| --- | --- |
 Stewart Grand Prix:  
 Formula 1 -autot: SF01 | SF02 | SF-3:  
Formula 1 -valmistajat
| --- | --- |
Kaudella 2024:   Red Bull Racing  Mercedes  Ferrari  McLaren  Aston Martin Aramco  Alpine  Williams  RB  Kick Sauber  Haas 
Entiset valmistajat:   AFM  AGS  Alfa Romeo  AlphaTauri  Alta  Amon  Andrea Moda  Apollon  Arrows  Arzani-Volpini  Aston-Butterworth  ATS (Italia)  ATS (Saksa)  BAR  Behra-Porsche  Bellasi  Benetton  BMW Sauber  Boro  Brabham  Brawn  BRM  BRP  Bugatti  Caterham  Cisitalia  Coloni  Connaught  Connew  Cooper  Dallara  De Tomaso  Derrington-Francis  Eagle  Eifelland  Emeryson  EMW  ENB  Ensign  ERA  EuroBrun  Ferguson  FIRST  Fittipaldi  Fondmetal  Footwork  Force India  Forti  Frazer Nash  Fry  Gilby  Gordini  Hesketh  Hill  HWM  Honda  HRT  Jaguar  JBW  Jordan  Kauhsen  Klenk  Kojima  Kurtis Kraft  Lancia  Larrousse  LDS  LEC  Leyton House  Life  Ligier  Lola  Lotus  Lotus  Lyncar  Maki  Manor  March  Martini  Marussia  Maserati  Matra  McGuire  Merzario  Midland  Milano  Minardi  Modena  Onyx  OSCA  Osella  Pacific  Parnelli  Penske  Porsche  Prost  Racing Point  RAM  Rebaque  Renault  Rial  Sauber  Scarab  Scirocco  Shadow  Shannon  Simtek  Spirit  Spyker  Stebro  Stewart  Super Aguri  Surtees  Talbot  Talbot-Lago  Tec-Mec  Tecno  Theodore  Token  Toleman  Toro Rosso  Toyota  Trojan  Tyrrell  Vanwall  Veritas  Virgin  Williams (FWRC)  Wolf  Zakspeed 
Indianapolis 500 -tallit (1950–1960):   Adams  Deidt  Del Roy  Dunn  Elder  Epperly  Ewing  Hall  Kuzma  Langley  Lesovsky  Marchese  Meskowski  Moore  Nichels  Olson  Pankratz  Pawl  Phillips  Rae  Schroeder  Sherman  Stevens  Sutton  Trevis  Turner  Watson  Wetteroth 
Barrichello ja SF01 Kanadan GP:ssä 1997
Kauden 1998 SF02-auto näyttelyssä vuonna 2007.
Luettelo Pohjois-Amerikan maista asukasluvun mukaan

Tämä on luettelo Pohjois-Amerikan maista asukasluvun mukaan.
Luettelo

| Järjestys | Valtio | Virallinen luku | Vuosi | Lähde |
| --- | --- | --- | --- | --- |
| 1 |  Yhdysvallat | 329 547 000 | 2024 | Official population clock |
| 2 |  Meksiko | 122 273 473 | 2016 | Official estimate (Arkistoitu – Internet Archive) |
| 3 |  Kanada | 35 851 775 | 2017 | Official estimate |
| 4 |  Guatemala | 16 176 133 | 2015 | Official estimate (Arkistoitu – Internet Archive) |
| 5 |  Kuuba | 11 238 317 | 2014 | Official estimate (Arkistoitu – Internet Archive) |
| 6 |  Haiti | 10 911 819 | 2015 | Official estimate |
| 7 |  Dominikaaninen tasavalta | 9 980 243 | 2015 | Official estimate |
| 8 |  Honduras | 8 576 500 | 2015 | Official estimate |
| 9 |  El Salvador | 6 520 675 | 2016 | Official estimate (Arkistoitu – Internet Archive) |
| 10 |  Nicaragua | 6 071 045 | 2012 | Official estimate (Arkistoitu – Internet Archive) |
| 11 |  Costa Rica | 4 832 234 | 2015 | Official estimate |
| 12 |  Panama | 3 764 166 | 2015 | Official estimate |
| 13 |  Puerto Rico | 3 548 397 | 2014 | Official estimate |
| 14 |  Jamaika | 2 723 246 | 2014 | Official estimate |
| 15 |  Trinidad ja Tobago | 1 349 667 | 2015 | Official estimate |
| 16 |  Guadeloupe | 403 314 | 2012 | Official estimate |
| 17 |  Martinique | 388 364 | 2012 | Official estimate |
| 18 |  Bahama | 369 670 | 2015 | Official estimate[vanhentunut linkki] |
| 19 |  Belize | 368 310 | 2015 | Official estimate (Arkistoitu – Internet Archive) |
| 20 |  Barbados | 277 821 | 2010 | 2010 census result |
| 21 |  Saint Lucia | 166 526 | 2010 | Preliminary 2010 census result (Arkistoitu – Internet Archive) |
| 22 |  Saint Vincent ja Grenadiinit | 109 434 | 2014 | Official estimate |
| 23 |  Yhdysvaltain Neitsytsaaret | 106 405 | 2010 | 2010 census result |
| 24 |  Grenada | 103 328 | 2011 | Preliminary 2011 census result |
| 25 |  Antigua ja Barbuda | 85 567 | 2011 | Final 2011 census result |
| 26 |  Dominica | 71 293 | 2011 | Preliminary 2011 census result (Arkistoitu – Internet Archive) |
| 27 |  Bermuda | 64 237 | 2010 | Final 2010 census result (Arkistoitu – Internet Archive) |
| 28 |  Caymansaaret | 58 238 | 2014 | Official estimate |
| 29 |  Grönlanti | 56 114 | 2015 | Official estimate |
| 30 |  Saint Kitts ja Nevis | 46 204 | 2011 | 2011 census result |
| 31 |  Sint Maarten | 37 224 | 2014 | Official estimate |
| 32 |  Turks- ja Caicossaaret | 31 618 | 2012 | Preliminary 2012 census result |
| 33 |  Saint Martin | 35 742 | 2012 | Official estimate |
| 34 |  Brittiläiset Neitsytsaaret | 28 054 | 2010 | 2010 census result |
| 35 |  Bonaire | 24 593 | 2015 | Official estimate |
| 36 |  Alankomaiden Karibia | 13 037 | 2011 | Final 2011 census result |
| 37 |  Saint-Barthélemy | 9 131 | 2012 | Official estimate |
| 38 |  Saint-Pierre ja Miquelon | 6 069 | 2012 | Official estimate |
| 39 |  Montserrat | 4 922 | 2011 | 2011 census result (Arkistoitu – Internet Archive) |
Leijonaa metsästän

| Leijonaa metsästän Asa |
| --- | --- | --- |

Studioalbumin tiedot
 Äänitetty : 2004–2005
 Julkaistu: 6. huhtikuuta 2005
 Tuottaja(t): Jukka Immonen & Davo
 Tyylilaji: rap
 Kesto: 41.47
 Levy-yhtiö: Fried Music
Listasijoitukset
  Suomen virallinen lista: 3.
Asan muut julkaisut
| Punainen tiili 2001 | Leijonaa metsästän 2005 | Terveisiä kaaoksesta 2006 |
Leijonaa metsästän on rap-artisti Asan toinen albumi, joka julkaistiin Fried Music -merkillä vuonna 2005.
Taustaa

Jo keväällä 2004 albumilta julkaistiin Posse-lehden mukana tulleella CD:llä (ja radiokanaville) nimikkokappale Leijonaa metsästän. Albumi oli Suomen virallisella listalla viikot 15–20 yltäen parhaimmillaan sijalle 3.
Levyn kannessa on kahdella miekalla lävistetty leijona, joka symboloi Asan suhdetta isänmaallisuuteen. Kansivihkonen sisältää muitakin piirroksia kappaleeseen liittyen. Kuvat teki Mark Kuivanen.
Kappaleet

Wrokkaa – 2.19
Kunniasana – 3.16
Suotakoon herroille varoitus – 3.53
Mäk avain – 1.49
Hidastaa – 4.09
Vallankäytön välineet – 3.16
Mitiih – 4.17
4 ja puol – 4.22
Stop röhmyille – 1.52
Kevytlevitettä ja reiluu kauppaa – 4.14
Teollisuusalueen lapset – 4.15
Leijonaa metsästän – 3.59
Muusikot

Mikko Pettinen – trumpetti
Joakim Bachmann – rummut
Ville Kela – rummut
Anssi Kela – huuliharppu
Redrama – kitara
Kontackto – raapasut
Lightman – melodica
Arvostelut

Desibeli.net:
Helsingin Sanomat:
Soundi:
Stara.fi:
Porilainen

Porilainen
Porilainen on suomalainen grilliruoka, joka yleensä koostuu kahdesta paahtoleivästä ja niiden välissä olevasta noin senttimetrin paksuisesta palasta jahtimakkaraa. Jahtimakkaran ja leivän lisäksi porilaisessa on raakaa sipulia hakkeena ja sinappia. Aidon Porilaisen tunnistaa oikeasta leivästä sekä tietynlaisesta makkarasta. Aitoon Porilaiseen ei kuulu esimerkiksi kananmunaa, juustoa tai majoneesia.
Historia

Porilaisen keksivät Helsingin yliopiston Satakuntalaisen Osakunnan opiskelijat 1950-luvulla. Sitä varten Porissa toimineessa Satakunnan osuusteurastamossa lihamestari Joel Väärti kehitti oman sipulimakkaran, joka sai myöhemmin nimekseen Metsästäjä, kun Liha-Pekka jatkoi makkaran valmistusta samalla reseptiikalla. Satakuntalainen Osakunta aloitti myöhemmin Porilaisten myymisen Kolmen sepän patsaan läheisyydessä sijainneella grillillään.